text: Altanfald var en ulykke
  04 august 2012 kl. 12.39
  Politiet indstiller lørdag eftermiddag efterforskningen af en 47-årig kvinde, der fredag aften faldt ud fra sin altan og omkom. Lørdagens obduktion viser, at der ikke er tale om en forbrydelse.
  Sydøstjyllands Politiet indstiller lørdag eftermiddag efterforskningen i sagen, da alt tyder på, at der er tale om en ulykke i forbindelse med en 47-årig kvindes pludselige død fredag aften. 
  - Intet i vidneforklaringerne eller obduktionen tyder på, at der er tale om en forbrydelse, så vi indstiller efterforskningen, siger Uffe Agerskov ved Sydøstjyllands Politi til TV SYD.
  Den 47-årig kvinde døde fredag aften efter et fald fra en altan på tredje sal på Moldevej i Vejle. Politiet fik anmeldelsen om ulykken omkring klokken 19, og der blev sendt en ambulance og en ambulancelæge til stedet, men allerede en halv time efter blev kvinden erklæret død.
  